പെണ്കുട്ടികളെ വളക്കുന്നതില് വിരുതന് ബംഗ്ലാവിനെ തോല്പ്പിക്കുന്ന പള്ളിമേടയില് നടന്നത് ഫാദര് റോബിന്റെ പെണ്വേട്ട അറുപത് വര്ഷത്തെ തടവ് ശിക്ഷയില് നിന്നും ഊരാന് റോബിന് വടക്കാഞ്ചേരി നടത്തുന്ന പുതിയ കളി ഇങ്ങനെ കണ്ണൂര്: കൊട്ടിയൂര് പീഡനക്കേസിലെ ഒന്നാം പ്രതിയായിരുന്ന ഫാദര് റോബിന് വടക്കാഞ്ചേരി പെണ്കുട്ടിയെ ക്രൂരമായി പീഡിപ്പിക്കുമ്ബോഴും പൊതു സമൂഹത്തിന് മുന്നില് വിലസിയത് മാന്യനായി. സമൂഹത്തില് സമ്മതനായിരുന്നു ഫാ.റോബിന്. പെണ്കുട്ടികളോടുള്ള റോബിന്റെ പെരുമാറ്റത്തില് അതുകൊണ്ടു തന്നെ ആര്ക്കും സംശയം തോന്നിയതുമില്ല. പള്ളിമേടയില് വെച്ചാണ് റോബിന് കൊട്ടിയൂര് പെണ്കുട്ടിയെ നിരന്തരംപീഡിപ്പിച്ചിരുന്നത്. ഇയാളുടെ യഥാര്ത്ഥ മുഖം പുറത്ത് വന്നതോടെ വിശ്വാസ സമൂഹത്തിന് അനുഭവിക്കേണ്ടി വന്ന വേദന ചില്ലറയല്ല. പീഡനത്തിനിരയായ പെണ്കുട്ടി പ്രസവിച്ചതിനെ തുടര്ന്നാണ് നടന്ന സംഭവങ്ങള് പുറത്ത് വരുന്നത്. തന്റെ പിതാവാണ് തന്നെ ചതിച്ചതെന്നാണ് കുട്ടി ചൈല്ഡ് ലൈന് പ്രവര്ത്തകരോട് ആദ്യം പറഞ്ഞിരുന്നത്. അന്ന് ഒന്നും അറിയാത്ത പോലെയായിരുന്നു റോബിന്റെ പെരുമാറ്റം. ആര്ക്കും സംശയം തോന്നിയുമില്ല. എന്നാല് കുട്ടിയുടെ മൊഴിയില് സംശയം തോന്നിയ ചൈല്ഡ് ലൈന് പ്രവര്ത്തകര് സംഭവം പൊലീസിലറിയിക്കുകയും പിന്നീട് നടന്ന വിശദമായ ചോദ്യം ചെയ്യലിലാണ് നടന്ന സംഭവം പുറത്ത് വന്നത്. റോബിന്റെ പേര് പുറത്ത് വന്നപ്പോള് ധ്യാനത്തിനെന്നും പറഞ്ഞ് ഇയാള് മുങ്ങാനും ശ്രമിച്ചിരുന്നു. ഫാ. റോബിന് വികാരിയായിരുന്ന പള്ളിയിലെ പള്ളിമേട ബംഗ്ലാവിനെയും തോല്പ്പിക്കുന്ന സൗധമായിരുന്നു. ഓഫീസും ബെഡ്റൂമും അടങ്ങിയ ഒരു സ്യൂട്ട് പോലെയായിരുന്നു ഫാ. റോബിന്റെ താമസസ്ഥലം. പീഡനത്തിനിരയായ പെണ്കുട്ടിയുമായും അമ്മയുമായും ഫാ. റോബിന് ഏറെ നാളത്തെ അടുപ്പമുണ്ടായിരുന്നു. പെണ്കുട്ടിയും അമ്മയും പള്ളിമേടയിലെ നിത്യ സന്ദര്ശകരായിരുന്നു. പള്ളിയുമായി ബന്ധപ്പെട്ട എല്ലാ യോഗങ്ങളിലും പ്രാര്ത്ഥനകളിലും മാതൃവേദിയിലും ദമ്ബതിക്കൂട്ടായ്മയിലും അമ്മ നിറ സാന്നിധ്യമായിരുന്നു. പീഡനത്തിനിരയായ പെണ്കുട്ടിയെ ഒരു വര്ഷത്തോളം ഫാ. റോബിന് സ്വന്തം മുറിയില് വച്ച് കംപ്യൂട്ടര് പഠിപ്പിച്ചിരുന്നു. സ്കൂള് കഴിഞ്ഞാല് പെണ്കുട്ടി നേരേ പോകുന്നത് പള്ളിമേടയിലേക്കാണ്. അവധി ദിവസങ്ങളിലാണെങ്കില് രാവിലെ തന്നെ എത്തും. ഇക്കാലയളവില് ഫാ. റോബിന് കുട്ടിയെ ഉപയോഗപ്പെടുത്തിയിരുന്നു. പെണ്കുട്ടികളോട് പ്രത്യേക സ്നേഹവും പരിഗണനയും ഫാ. റോബിന് കാട്ടിയിരുന്നുവെന്നാണ് പറയപ്പെടുന്നത്. പള്ളിയുടെ ഉടമസ്ഥതയിലുള്ള സ്കൂളില് ഫാ. റോബിന് നിത്യ സന്ദര്ശകനായിരുന്നു. പെണ്കുട്ടികളുടെ ജന്മദിനം കണ്ടുപിടിച്ച് വളയ്ക്കുന്നതിലും അച്ചന് വിരുതനായിരുന്നു. വഴങ്ങുന്ന കുട്ടികളാണെങ്കില് പള്ളിമേടയിലേക്കു കൂട്ടിക്കൊണ്ടുപോകും. തുടര്ന്ന് വാതിലടച്ച് പെണ്കുട്ടിയുടെ ബര്ത്ത്ഡേ ദിനം പ്രാര്ത്ഥിക്കുന്ന പതിവും ഉണ്ടായിരുന്നു. ജന്മദിനം ആഘോഷിക്കുന്ന പെണ്കുട്ടികള്ക്കായി കേക്കും ചോക്ലേറ്റും സ്വന്തം മുറിയില് കരുതിയിരിക്കും. ഫാ. റോബിനു ചുറ്റും പെണ്കുട്ടികളുടെ ഒരു കൂട്ടം തന്നെ എപ്പോഴും ഉണ്ടാകുമായിരുന്നെന്നാണു പറയുന്നത്. സ്കൂള് കുട്ടികള്ക്കു പുറമേ കോളജ് വിദ്യാര്ത്ഥികളും ഉണ്ടായിരുന്നു. എല്ലാം നല്ലതിനായിരുന്നെന്നാണു നാട്ടുകാര് വിചാരിച്ചിരുന്നത്. അച്ചന്റെ ടൈപ്പിംഗും കണക്കുകൂട്ടലും അടുക്കളപ്പണിയും ക്ലീനിംഗും എല്ലാം ഇവരാണു ചെയ്തിരുന്നത്. അച്ചനെ സേവിക്കാന് ഒരിക്കല് പോകുന്ന കുട്ടികള് പിന്നെ സ്ഥിരം എത്തുമായിരുന്നത്രേ. കുട്ടികള്ക്ക് നല്ല ഭക്ഷണവും പണവും വസ്ത്രവും പഠനസഹായവും എല്ലാം ഫാ. റോബിന് ചെയ്തുകൊടുക്കുമായിരുന്നുവെന്നാണ് നാട്ടുസംസാരം. കൊട്ടിയൂര് പീഡനക്കേസിലെ ഇരയായ പെണ്കുട്ടി തന്നെ പീഡിപ്പിച്ച ഫാദര് റോബിന് വടക്കാഞ്ചേരിയെ വിവാഹം കഴിക്കാന് അനുവദിക്കണമെന്ന ആവശ്യവുമായി സുപ്രീംകോടതിയെ സമീപിച്ചതോടെ ഇത് സംബന്ധിച്ച ചര്ച്ചകള് വീണ്ടും സജീവമാകുകയാണ്. ഒരു വൈദികന് പ്രായപൂര്ത്തിയാകാത്ത പെണ്കുട്ടിയെ നിരന്തരം പീഡിപ്പിക്കുകയായിരുന്നു ഈ വൈദികന്. ഇതിനായി പള്ളിമേടയും പരിസരവുമാണ് ഇയാള് ഉപയോഗിച്ചത്. ഗര്ഭിണിയായപ്പോള് ആരുമറിയാതെ കുഞ്ഞിനെ രഹസ്യ കേന്ദ്രത്തിലേക്ക് മാറ്റുകയും കുഞ്ഞിന്റെ പിതൃത്വം പെണ്കുട്ടിയുടെ പിതാവിന് മേല് അടിച്ചേല്പ്പിക്കാനും ഇയാള് ശ്രമം നടത്തി. പെണ്കുട്ടിയുടെ സ്വന്തം അച്ഛന്റെ തലയില് കുഞ്ഞിന്റെ പിതൃത്വം കെട്ടിയേല്പ്പിക്കാനുള്ള തന്ത്രങ്ങളാണ് ഫാ. റോബിന് പയറ്റിയിരുന്നത്. ഇതിനായി പെണ്കുട്ടിയുടെ പിതാവിന് റോബിന് പണം വാഗ്ദാനം ചെയ്യുകയുണ്ടായി. കൊട്ടിയൂര് പീഡന കേസില് റോബിന് വടക്കുംചേരിക്ക് മൂന്ന് വകുപ്പുകളിലായി അറുപത് വര്ഷത്തെ കഠിനതടവ് ആണ് തലശേരി പോക്സോ കോടതി വിധിച്ചത്. എന്നാല് മൂന്നുശിക്ഷയും ഒരുമിച്ച് 20 വര്ഷത്തെ കഠിന തടവ് അനുഭവിച്ചാല് മതി. 2016 ലായിരുന്നു കേസിനാസ്പദമായ സംഭവം. കൊട്ടിയൂര് നീണ്ടുനോക്കി സെയിന്റ് സെബാസ്റ്റ്യന്സ് പള്ളി വികാരി ആയിരുന്ന റോബിന് വടക്കുംചേരി പള്ളിമേടയില് വെച്ച് പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ച് ഗര്ഭിണിയാക്കിയെന്നാണ് കേസ്. പെണ്കുട്ടി പഠിച്ചിരുന്ന സ്കൂളിലെ മാനേജരായിരുന്നു ഫാദര് റോബിന് വടക്കുംചേരി. സ്കൂളിലെ വിദ്യാര്ഥികള്ക്ക് ആദ്ധ്യാത്മികകാര്യങ്ങള് പറഞ്ഞുകൊടുക്കുകയും വേദപാഠം പഠിപ്പിക്കുകയും കരിയര് ഗൈഡന്സ് ക്ലാസുകള് നല്കുകയും ചെയ്തിരുന്ന ഫാദര് റോബിന് വടക്കുംചേരി, ആ വഴിയാണ് പെണ്കുട്ടിയുമായി അടുക്കുന്നത്. പള്ളിമേടയില് സ്ഥിരമായി എത്തുമായിരുന്ന പെണ്കുട്ടിയെ വൈദികന് അധികാരസ്ഥാനമുപയോഗിച്ചാണ് ബലാത്സംഗം ചെയ്യുന്നത്. പെണ്കുട്ടി ഗര്ഭിണിയാകുകയും പ്രസവിക്കുകയും ചെയ്തതോടെയാണ് വിവരം പുറത്തറിയുന്നത്. പെണ്കുട്ടി പ്രസവിച്ച കുഞ്ഞിനെ കടത്താനും കേസ് ഒതുക്കാനും ശ്രമിച്ചവരും കേസില് പ്രതികളായി. വൈദികനെയും, കുഞ്ഞിനെ ഒളിപ്പിക്കാന് ശ്രമിച്ച വയനാട് ശിശുക്ഷേമ സമിതിയിലെയും അനാഥാലയത്തിലെയും കന്യാസ്ത്രീകളെയും, രക്ഷിക്കാന് പ്രതിഭാഗം എല്ലാ ശ്രമങ്ങളും നടത്തിയ കേസിലാണ് ഇന്ന് വിധി വന്നത്. വൈദികര് ഉള്പ്പെട്ട ലൈംഗിക കുറ്റകൃത്യങ്ങളില് സുപ്രീം കോടതി വരെ ഞെട്ടല് രേഖപ്പെടുത്തുകയും ചെയ്തു. എന്നിട്ടും സഭയില് ഏറെ സ്വാധീനമുള്ള അച്ചനെതിരെ നടപടിയൊന്നും സഭ എടുത്തിരുന്നില്ല. കേസില് ഫാദര് റോബിന് വടക്കുംചേരിയെ മാത്രമാണ് കുറ്റക്കാരനായി കോടതി കണ്ടെത്തിയത്. ബാക്കിയുള്ള ആറ് പ്രതികളെയും വെറുതെ വിട്ടുകയും ചെയ്തിരുന്നു. കേസില് ഡിഎന്എ ഫലം പുറത്ത് വന്നതാണ് കേസില് വഴിത്തിരിവായത്. കുഞ്ഞിന്റെ പിതാവ് റോബിനാണെന്ന് തിരുവനന്തപുരത്തെ ഫോറന്സിക്ക് ലാബില് നടത്തിയ പരിശോധനയില് തെളിഞ്ഞിരുന്നു. പെണ്കുട്ടി പ്രസവിച്ച ശേഷം കുഞ്ഞിനെ തൊക്കിലങ്ങാടി ആശുപത്രിയിലേക്ക് മാറ്റിയെന്ന ആരോപണ തുടര്ന്നാണ് ഡിഎന്എ പരിശോധന നടത്തിയത്. പ്രതിയെ രക്ഷിക്കാന് വൈത്തിരി അനാഥാലയത്തില്നിന്ന് കുഞ്ഞിനെ മാറ്റിയെന്ന അഭ്യൂഹങ്ങള്ക്കും ഡിഎന്എ പരിശോധനാഫലം വന്നതോടെ അന്ത്യമായി. പീഡനത്തിനിരയായ പെണ്കുട്ടി കൂത്തുപറമ്ബ് ക്രിസ്തുരാജ ആശുപത്രിയില് പ്രസവിച്ചയുടന് ചോരക്കുഞ്ഞിനെ അജ്ഞാതകേന്ദ്രത്തിലേക്ക് മാറ്റിയിരുന്നു. ഒളിപ്പിച്ചത് വൈത്തിരി ഹോളി ഇന്ഫന്റ് മേരി ഫോണ്ട്ലിങ് ഹോമിലാണെന്ന് കണ്ടെത്തിയ പൊലീസ് അവിടെയെത്തി കുഞ്ഞിനെ ഏറ്റെടുക്കുകയായിരുന്നു. കേസിന്റെ നാള്വഴി ഇങ്ങനെ: പെണ്കുട്ടി ബലാത്സംഗത്തിനിരയാകുന്നത് 2016 മുതല് ബലാത്സംഗത്തിനിരയായ പെണ്കുട്ടി പ്രസവിക്കുന്നത് 2016 ഡിസംബറില് കൂത്തുപറമ്ബ് ക്രിസ്തുരാജ ആശുപത്രിയിലായിരുന്നു പെണ്കുട്ടിയുടെ പ്രസവം ചൈല്ഡ് ലൈനിന് രഹസ്യവിവരം കിട്ടി, ഇത് പൊലീസിന് കൈമാറി പൊലീസ് കേസെടുത്തത് 2017 ഫെബ്രുവരി 26ന് തൊട്ടുപിന്നാലെ പെണ്കുട്ടിയെയും കുഞ്ഞിനെയും വയനാട് വൈത്തിരി ദത്തെടുക്കല് കേന്ദ്രത്തിലാക്കി 2017 ഫെബ്രുവരി 28ന് വൈദികനെ പൊലീസ് അറസ്റ്റ് ചെയ്തു, കേസില് പിന്നീടിതുവരെ വൈദികന് ജാമ്യം കിട്ടിയിട്ടില്ല. ആശുപത്രി അധികൃതരടക്കം പത്ത് പേര് കസ്റ്റഡിയിലായി. പക്ഷേ, വിടുതല് ഹര്ജി അംഗീകരിച്ച് സുപ്രീംകോടതി ആശുപത്രി അധികൃതരെ വിട്ടയച്ചു. മാര്ച്ച് ഒന്പതാം തീയതിയോടെ മറ്റ് പ്രതികളും പിടിയിലായി. കഴിഞ്ഞ വര്ഷം ഓഗസ്റ്റ് 1നാണ് തലശ്ശേരി പോക്സോ കോടതിയില് കേസ് വിചാരണ തുടങ്ങുന്നത്. കേസിന്റെ വിധി വരുന്നതിന് മുമ്ബ് ഏഴ് പേരായിരുന്നു പ്രതികള്. ഒന്നാംപ്രതി ഫാദര് റോബിന് വടക്കുംചേരി തന്നെ. ബാക്കിയുള്ള പ്രതികള്, പ്രതിപ്പട്ടികയിലെ സ്ഥാനം അനുസരിച്ച് തങ്കമ്മ നെല്ലിയാനി പെണ്കുട്ടിയുടെ പ്രസവസമയത്തുണ്ടായിരുന്ന സഹായി3 ഫാദര് തോമസ് തേരകം വയനാട് ശിശുക്ഷേമ സമിതി മുന് ചെയര്മാന് 4 സിസ്റ്റര് ബെറ്റി വയനാട് ശിശുക്ഷേമ സമിതി മുന് അംഗം 5 സിസ്റ്റര് ഒഫീലിയ വൈത്തിരി അനാഥാലയം മേധാവി 6 സിസ്റ്റര് ലിസ് മരിയ ക്രിസ്തുരാജ കോണ്വന്റ് തോണിച്ചാല് 7 സിസ്റ്റര് അനീറ്റ ക്രിസ്തുദാസി കോണ്വന്റ് ഇരിട്ടി ഇടയ്ക്ക് വച്ച്, പെണ്കുട്ടി മൊഴി മാറ്റിപ്പറഞ്ഞു. ഉഭയകക്ഷി സമ്മത പ്രകാരമാണ് ബന്ധം നടന്നതെന്നും, ഈ സമയത്ത് പ്രായപൂര്ത്തി ആയതാണെന്നും പെണ്കുട്ടി കോടതിയില് പറഞ്ഞു. പെണ്കുട്ടിയുടെ അച്ഛനമ്മമാരും ഇതേ നിലപാടെടുത്തു. ഇടക്കാലത്ത്, പെണ്കുട്ടിയുടെ അച്ഛനാണ് ബലാത്സംഗം ചെയ്തതെന്ന് വരുത്തിത്തീര്ക്കാന് ശ്രമം നടന്നിരുന്നു. പൊലീസ് ഹാജരാക്കിയ പെണ്കുട്ടിയുടെ ജനനരേഖകളും കുഞ്ഞിന്റെ പിതൃത്വം തെളിയിച്ച ഡിഎന്എ ഫലവും കേസില് നിര്ണായകമായി. ഏഴ് പ്രതികളുമായി ഏഴ് മാസത്തോളം വിചാരണ നീണ്ടു, 38 സാക്ഷികളെ വിസ്തരിച്ചു. ഒടുവില് കേസ് റജിസ്റ്റര് ചെയ്ത് രണ്ട് വര്ഷം തികയുമ്ബോഴാണ് വിധി വരുന്നത്. 160219 ഫാദര് റോബിന് വടക്കുംചേരിയെ മാത്രമാണ് കുറ്റക്കാരനായി കോടതി കണ്ടെത്തിയത്. ബാക്കിയുള്ള ആറ് പ്രതികളെയും വെറുതെ വിട്ടു. ഫാദര് റോബിന് വടക്കാഞ്ചേരിയെ വിവാഹം കഴിക്കാന് അനുമതി തേടിയാണ് കൊട്ടിയൂര് പീഡനക്കേസില ഇരയായ പെണ്കുട്ടി സുപ്രീംകോടതിയെ സമീപിച്ചിരിക്കുന്നത്. കേസിലെ പ്രതിയെ വിവാഹം കഴിക്കാന് തനിക്ക് സമ്മതമാണെന്നും ഇക്കാര്യത്തില് തീരുമാനം എടുത്തത് സ്വന്തം ഇഷ്ടപ്രകാരമാണെന്നുമാണ് പെണ്കുട്ടിയുടെ നിലപാട്. ഇക്കാര്യവും പെണ്കുട്ടി നല്കിയ ഹര്ജിയില് വ്യക്തമാക്കിയിട്ടുണ്ട്. ഹര്ജി കോടതി തിങ്കളാഴ്ച്ച പരിഗണിക്കും. ജസ്റ്റിസുമാരായ വിനീത് ശരണ്, ദിനേശ് മഹേശ്വരി എന്നിവര് അടങ്ങിയ സുപ്രീം കോടതി ബെഞ്ചാണ് പെണ്കുട്ടിയുടെ ഹര്ജി പരിഗണിക്കുന്നത്. നേരത്തേ, റോബിന് വടക്കാഞ്ചേരിയെ വൈദിക വൃത്തിയില് നിന്നും മാര്പാപ്പ പുറത്താക്കിയിരുന്നു. അഭിഭാഷകന് അലക്സ് ജോസഫാണ് ഹര്ജി ഫയല് ചെയ്തിരിക്കുന്നത്. ഉഭയ സമ്മത പ്രകാരമുള്ള ലൈംഗിക ബന്ധമാണ് പ്രതിയുമായി ഉണ്ടായിരുന്നതെന്ന് ഇര നേരത്തെ ഹൈക്കോടതിയില് വ്യക്തമാക്കിയിരുന്നു. ഇരയേയും കുഞ്ഞിനെയും സംരക്ഷിച്ചുകൊള്ളാമെന്ന് ഫാ. റോബിന് വടക്കുംചേരിയും ഹൈക്കോടതിയെ അറിയിച്ചിരുന്നു. എന്നാല് ഈ വാദം ഹൈക്കോടതി തള്ളിയിരുന്നു. ഇതിന് എതിരെയാണ് ഇര സുപ്രീം കോടതിയെ സമീപിച്ചിരിക്കുന്നത്. തനിക്കും കുഞ്ഞിനും റോബിന് വടക്കുംചേരിക്ക് ഒപ്പം താമസിക്കാന് അവസരം ഒരുക്കണമെന്ന് സുപ്രീം കോടതിയില് ഫയല് ചെയ്ത ഹര്ജിയില് ആവശ്യപ്പെട്ടിട്ടുണ്ട്. വിവാഹത്തിനായി റോബിന് വടക്കുംചേരിക്ക് ജാമ്യം അനുവദിക്കണം എന്നതാണ് ഹര്ജിയിലെ മറ്റൊരു ആവശ്യം. സുപ്രീംകോടതിയുടെ മുന്വിധിന്യായങ്ങളുടെ അടിസ്ഥാനത്തില് ലൈംഗിക അതിക്രമക്കേസുകളില് ഒത്തുതീര്പ്പുകളോ അയഞ്ഞ സമീപനമോ സ്വീകരിക്കാനാകില്ലെന്ന് റോബിന് വടക്കുംചേരിയുടെ ആവശ്യം തള്ളിക്കൊണ്ട് ഹൈക്കോടതി വ്യക്തമാക്കിയിരുന്നു. സംഭവം നടക്കുമ്ബോള് പെണ്കുട്ടിക്ക് പ്രായപൂര്ത്തിയായിട്ടില്ലായിരുന്നെന്നാണ് വിചാരണക്കോടതി കണ്ടെത്തിയത്. വിവാഹത്തിന് നിയമപരമായ പവിത്രത നല്കുന്നത് കേസിലെ പ്രധാനവിഷയത്തില് മുന്കൂര് തീരുമാനം എടുത്തതിന് തുല്യമാകുമെന്നും ഹൈക്കോടതി വിലയിരുത്തിയിരുന്നു.